**Crăciun artificial**

*M. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A nins cu fulgi mari aseară,

dar nu a durat mult și

pătura albă a devenit noroi

sau zăpadă artificială.

Pe lângă șoseaua pătată

de vitrine, felinare chioare

și umbre vâscoase,

umblă printre raioane goale

dame haioase și valeți,

cărând coșuri și plase

pline cu inimi

de pluș și

flori de plastic.

Iar pe trotuar e doldora de oameni

de zăpadă,

târându-se prin noroi

cu un zâmbet mulțumit

spre casă, de parcă

ar fi găsit ce căutau...